L 37/18
HU
Az Európai Unió Hivatalos Lapja
2022.2.18.
(12)
Lengyelország értesítette a Bizottságot, hogy a veszettséggel való fertőzöttség kitörését észlelte a Mazowieckie vajdaság és a Świętokrzyskie vajdaság több olyan régiójában, amelyek jelenleg az (EU) 2021/620 végrehajtási rendelet III. mellékletének I. részében betegségtől mentes státuszú körzetként vannak felsorolva.
Ezért az érintett régiókat törölni kell az említett jegyzékből, és a szóban forgó tagállamra vonatkozó bejegyzést ennek megfelelően módosítani kell.
(13)
A veszettséggel való fertőzöttség tekintetében Lengyelország és Románia kérelmet nyújtott be a Bizottsághoz mentesítési programjaik jóváhagyása iránt.
A Bizottság által végzett értékelés során megállapítást nyert, hogy e kérelmek megfelelnek az (EU) 2020/689 felhatalmazáson alapuló rendelet II. részének 2. fejezetében a mentesítési programok jóváhagyására vonatkozóan meghatározott kritériumoknak.
Ezért az említett mentesítési programok hatálya alá tartozó tagállamokat vagy tagállami körzeteket fel kell sorolni az (EU) 2021/620 végrehajtási rendelet III. mellékletének II. részében, mint amelyek a veszettséggel való fertőzöttség tekintetében jóváhagyott mentesítési programmal rendelkeznek.
(14)
A szarvasmarha vírusos hasmenésével való fertőzöttség tekintetében Ausztria, Finnország és Svédország információkat nyújtott be a Bizottságnak, amelyek igazolják, hogy teljes területükön teljesülnek az (EU) 2020/689 felhatalmazáson alapuló rendeletben a szarvasmarha vírusos hasmenésétől mentes státusz elismerésére vonatkozóan megállapított feltételek.
Ezenfelül Németország információkat nyújtott be a Bizottságnak, amelyek igazolják, hogy területének egyes körzetei esetében teljesülnek a szarvasmarha vírusos hasmenésétől mentes státusz elismerésének feltételei.
Németország a területén található más körzetekre vonatkozó mentesítési programok jóváhagyása iránti kérelmeket is benyújtott a Bizottsághoz.
A Bizottság által végzett értékelés során megállapítást nyert, hogy e kérelmek megfelelnek az (EU) 2020/689 felhatalmazáson alapuló rendelet II. részének 2. fejezetében a szarvasmarha vírusos hasmenésétől mentes státusz megadására, illetve a szarvasmarha vírusos hasmenése tekintetében megállapított mentesítési programok jóváhagyására vonatkozóan meghatározott kritériumoknak.
Ezért az említett tagállamokat vagy azok körzeteit ennek megfelelően fel kell venni az (EU) 2021/620 végrehajtási rendelet VII. mellékletébe, mint amelyek szarvasmarha vírusos hasmenésétől mentes státusszal, illetve a szarvasmarha vírusos hasmenésére vonatkozóan jóváhagyott mentesítési programmal rendelkeznek.
(15)
Spanyolország bejelentette a Bizottságnak, hogy a kéknyelv-betegség vírusának 4-es szerotípusával való fertőzöttség kitörését észlelte Kasztília-La Mancha Autonóm Közösségben, amely érintette az Andalúzia Autonóm Közösségben Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar és Linares régióját.
A kitörések Kasztília-La Mancha autonóm közösségben Almadén, Almodóvar del Campo és Piedrabuena régióit, Extremadura Autonóm Közösségben pedig Badajoz tartományt, valamint Coria, Valencia de Alcántara, Cáceres és Trujillo y Logrosán (Zorita) régióit is érintették.
Az Andalúzia Autonóm Közösségben, Extremadura Autonóm Közösségben, illetve Kasztília-La Mancha Autonóm Közösségben található említett érintett régiók jelenleg a kéknyelv-betegségtől mentes státusszal rendelkezőként szerepelnek az (EU) 2021/620 végrehajtási rendelet VIII. mellékletének I. részében.
E régiók kéknyelv-betegségtől mentes státuszát vissza kell vonni, és az említett jegyzékben a Spanyolországra vonatkozó bejegyzést ennek megfelelően módosítani kell.
(16)
Emellett Portugália bejelentette a Bizottságnak, hogy Castelo Branco és Setubal kerületben a kéknyelv-betegség vírusának 4-es szerotípusával való fertőzöttség kitörését észlelte.
Castelo Branco és Setubal kerület Portugália részeként az (EU) 2021/620 végrehajtási rendelet VIII. mellékletének I. részében felsorolt, betegségtől mentes státuszú területeken található, ezért a kéknyelv-betegségtől mentes státuszukat vissza kell vonni, és az említett jegyzékben a Portugáliára vonatkozó bejegyzést ennek megfelelően módosítani kell.
(17)
Ezenfelül a kéknyelv-betegség vírusával való fertőzöttség tekintetében Spanyolország önkéntes mentesítési program jóváhagyására irányuló kérelmet nyújtott be a Bizottsághoz.
A Bizottság által végzett értékelés során megállapítást nyert, hogy e kérelem megfelel az (EU) 2020/689 felhatalmazáson alapuló rendelet II. részének 2. fejezetében meghatározott kritériumoknak.
Ezért az említett mentesítési program hatálya alá tartozó körzeteket fel kell sorolni az (EU) 2021/620 végrehajtási rendelet VIII. mellékletének II. részében, mint amelyek a kéknyelv-betegségre vonatkozóan jóváhagyott mentesítési programmal rendelkeznek.
(18)
A víziállatokat érintő fertőző vérképzőszervi elhalás (IHN) tekintetében Dánia arról tájékoztatta a Bizottságot, hogy már nem teljesülnek a betegségtől mentes státusznak az ország egész területén való fenntartásához szükséges feltételek.
Dánia szerepel az (EU) 2021/620 végrehajtási rendelet XIII. mellékletének I. részében szereplő jegyzékben.
A Dániára vonatkozó bejegyzést ezért törölni kell az említett jegyzékből.